cyanic-selkie/wikianc huggingface dataset:
เอ็มจี 42
เอ็มจี 42 ได้ถูกใช้งานโดยหลายองค์กรติดอาวุธในช่วงหลังสงครามโลกครั้งที่สอง และปืนกลทั้งสองชนิดได้ถูกลอกเลียนแบบและสร้างขึ้นภายใต้ใบอนุญาต ต้นแบบของเอ็มจี 42 เป็นรุ่นที่สืบทอดมาจากความปราชัยของนาซีเยอรมนี พื้นฐานของมันมีความคล้ายใกล้เคียงกับเอ็มจี1 (เอ็มจี 42/59) ลำกล้องขนาด 7.62×51มม. เนโท ซึ่งต่อมาได้พัฒนามาเป็นเอ็มจี1เอ3 และต่อมาเป็นเอ็มจี3 ของกองทัพบุนเดิสแวร์ และเอ็มจี 42/59 ของอิตาลี มันยังได้มีการเปิดเผยว่ามีปืนกลที่มีลักษณะที่ใกล้เคียงกับต้นแบบของยูโกสลาเวียที่ถูกผลิตโดย Zastava คือ เอ็ม53, เอ็มจี 51 และเอ็สไอจี เอ็มจี 710-3 ของสวิส, เอ็มจี 74 ของออสเตรีย และปืนกลเบา อเมลี ขนาด 5.56×45มม. เนโทของสเปน และได้มีการยืมองค์ประกอบต่างๆของปืนกลนี้นำมาใช้ในการออกแบบ ได้แก่ ปืนกลเอ็ม 60 ของอเมริกา และเอ็มเอจีของเบลเยียม
ภูมิศาสตร์การท่องเที่ยว
ภูมิศาสตร์การท่องเที่ยว (tourism geography) คือการศึกษาเกี่ยวกับการเดินทางและการท่องเที่ยวโดยเกี่ยวข้องกับอุตสาหกรรมและกิจกรรมทางสังคมและวัฒนธรรม ภูมิศาสตร์การท่องเที่ยวมีขอบเขตของความสนใจที่หลากหลาย เช่น ผลกระทบของการท่องเที่ยวที่มีต่อสิ่งแวดล้อม สภาพภูมิศาสตร์ของแหล่งท่องเที่ยว เศรษฐกิจเชิงสันทนาการ การรองรับอุตสาหกรรมการท่องเที่ยวและการจัดการประเด็นต่าง ๆ สังคมวิทยาการท่องเที่ยว และที่ตั้งของท่องเที่ยว
ภูมิศาสตร์เป็นพื้นฐานของการศึกษาด้านการท่องเที่ยวเนื่องมีความเกี่ยวข้องกับลักษณะทางภูมิศาสตร์ของธรรมชาติ การท่องเที่ยวเกิดขึ้นในสถานที่ต่าง ๆ โดยเกี่ยวข้องกับการเคลื่อนย้ายและกิจกรรมระหว่างสถานที่ต่าง ๆ และเป็นกิจกรรมที่มีทั้งองค์ประกอบของสถานที่และอัตลักษณ์เฉพาะตัวของบุคคลที่เกี่ยวข้องกับการท่องเที่ยวผ่านความสัมพันธ์ที่เกิดขึ้นบนสถานที่ ภูมิทัศน์ และผู้คนต่าง ๆ ภูมิศาสตร์กายภาพเป็นพื้นหลังสำคัญต่อการศึกษาสถานที่ท่องเที่ยวที่เกิดขึ้นและมีผลกระทบต่อสิ่งแวดล้อม รวมถึงประเด็นสำคัญที่ต้องพิจารณาในการจัดการการพัฒนาสถานที่ท่องเที่ยว
แนวทางการศึกษาจะแตกต่างกันไปตามจุดมุ่งเน้นที่แตกต่างกัน งานวิจัยด้านการจัดการการท่องเที่ยวส่วนใหญ่จัดเป็นการวิจัยเชิงปริมาณสำหรับระเบียบวิธีวิจัยและพิจารณาถึงจุดเริ่มต้นการท่องเที่ยว (tourist generating areas) จุดหมายปลายทางการท่องเที่ยว (tourist destinations) และความสัมพันธ์ที่เกิดขึ้นระหว่างสถานที่เริ่มต้นและปลายทางซึ่งรวมถึงเส้นทางคมนาคม ความสัมพันธ์ทางธุรกิจ และแรงจูงใจในการเดินทาง พัฒนาการทางภูมิศาสตร์มนุษย์ส่งผลต่อวิธีการศึกษา ตัวอย่างเช่น ภูมิศาสตร์วัฒนธรรมซึ่งช่วยให้เกิดแนวทางในทฤษฎีให้หลากหลายมากขึ้นต่อการท่องเที่ยว รวมทั้งสังคมวิทยาการท่องเที่ยวซึ่งขยายความการท่องเที่ยวว่าเป็นกิจกรรมพิเศษซึ่งพิจารณาวิธีการเดินทางที่เหมาะสมกับชีวิตประจำวันและการท่องเที่ยวไม่ได้เป็นเพียงการบริโภคที่เกิดขึ้นบนสถานที่เท่านั้น แต่ยังสร้างความรู้สึกต่อสถานที่บนจุดหมายปลายทางอีกด้วย
พระองค์เจ้านโรดม ปทุมบุปผา
พระองค์เจ้านโรดม ปทุมบุปผา (18 มกราคม พ.ศ. 2494 - เมษายน พ.ศ. 2519) เป็นพระราชธิดาในพระบาทสมเด็จพระนโรดม สีหนุ กับพระองค์เจ้าสีสุวัตถิ์ พงสานมุนี มีพระพี่น้องร่วมพระมารดา 7 พระองค์ พระองค์ทรงพระเชษฐภคินีต่างพระมารดาของพระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน
ชีวิตส่วนพระองค์
พระองค์เสกสมรสครั้งแรกกับสมเด็จพระสีสุวัตถิ์ ชีวันมุนีรักษ์ (ต่อมาได้เป็นพระสวามีในสมเด็จพระเรียมนโรดม บุปผาเทวี ภายหลังทรงหย่า) พระราชโอรสในพระบาทสมเด็จพระสีสุวัตถิ์ มุนีวงศ์ กับคุนพระนางบุปผานรลักษณ์ (ยิน ตาต) ทั้งสองเสกสมรสเมื่อวันที่ 27 กรกฎาคม พ.ศ. 2506 ณ พระราชวังกรุงพนมเปญ ต่อมาภายหลังทรงหย่ากัน ทั้งสองพระองค์มีพระโอรส-ธิดาด้วยกัน 2 พระองค์ ได้แก่
สิ้นพระชนม์
พระองค์เจ้านโรดม ปทุมบุปผา ทรงกลายเป็นบุคคลสาบสูญตั้งแต่ พ.ศ. 2518 ในขณะที่เขมรแดงยึดครองประเทศ โดยคาดว่าพระองค์ถูกปลงพระชนม์โดยกลุ่มเขมรแดงในช่วงเดือนเมษายน พ.ศ. 2519 เนื่องจากเขมรแดงต้องการที่จะกวาดล้างเหล่าเชื้อพระวงศ์ ซึ่งไม่มีใครพบพระศพของพระองค์มาจนถึงปัจจุบัน พระองค์จึงทรงถูกนับรวมเป็นบุคคลที่ถูกบังคับให้สูญหาย
พ.ศ. 2325
พุทธศักราช 2325 ตรงกับคริสต์ศักราช 1782 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน และเป็นปีปกติสุรทินที่วันแรกเป็นวันอาทิตย์
ฮันนัง
ฮันนัง เป็นนครที่ตั้งอยู่ทางตะวันตกเฉียงใต้ของจังหวัดโอซากะ ประเทศญี่ปุ่น มีขนาดพื้นที่ทั้งสิ้น 36.17 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 49,183 คน และมีความหนาแน่นของประชากรอยู่ที่ 1,360 คนต่อตารางกิโลเมตร
เมืองฮันนังได้รับการยกฐานะขึ้นเป็นเทศบาลนครเมื่อวันที่ 1 ตุลาคม ค.ศ. 1991 ทำให้เป็นเทศบาลนครแห่งใหม่ล่าสุดของจังหวัดโอซากะ อุตสาหกรรมหลักของเขตนี้คือ การประมง เกษตรกรรม และผลิตเหล้าสาเก
โกหยิว
โกหยิว (, 174 – ตุลาคม หรือ พฤศจิกายน 263) หรือ เกาโหรว ในภาษาจีนกลาง ชื่อรอง เหวินฮุ่ย ขุนนางของ วุยก๊ก ระหว่าง ยุคสามก๊ก ของจีน เขาเป็นญาติผู้น้องของ โกกัน ก่อนหน้านี้เขารับราชการภายใต้ขุนศึก อ้วนเสี้ยว และ โจโฉ ในช่วงปลายยุค ราชวงศ์ฮั่นตะวันออก
หลวงปู่หลุย จนฺทสาโร
หลวงปู่หลุย (11 กุมภาพันธ์ พ.ศ. 2444 - 25 ธันวาคม พ.ศ. 2532) พระเถระที่เป็นศิษย์องค์สำคัญของท่านพระอาจารย์มั่น ภูริทตฺโต ฝ่ายธรรมยุติกนิกาย เป็นพระอริยสงฆ์ผู้มีศีลาจารวัตรปฏิบัติอันงดงาม มีปฏิปทามักน้อยและสันโดษ
ประวัติ
หลวงปู่หลุย จันทสาโร ท่านเกิดเมื่อวันที่ 11 กุมภาพันธ์ พ.ศ. 2444 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว โยมบิดา-มารดา ชื่อ นายคำฝอย วรบุตร ลูกชายเจ้าเมืองแก่นท้าว แขวงไชยบุรี ประเทศลาว และนางกวย (สุวรรณภา) วรบุตร ในช่วงวัยเด็กท่านศึกษาจบระดับชั้นประถมศึกษาปีที่ 3 และได้ทำงานเป็นเสมียน กับพี่เขยที่เป็นสมุห์บัญชีสรรพากร อำเภอเชียงคาน และเมื่อปี 2464 ได้ย้ายไปทำงานที่อำเภอแซงบาดาล (ธวัชบุรี) และที่ห้องอัยการภาค จังหวัดร้อยเอ็ด ด้วยการอุปถัมภ์ของอัยการภาคร้อยเอ็ด ท่านได้นับถือศาสนาคริสต์ อยู่ 5 ปี จนลุงของท่าน เรียกท่านว่า เซนต์หลุยส์ หรือ หลุย ท่านจึงถูกเรียกชื่อว่า หลุย ตั้งแต่บัดนั้นเป็นต้นมา และต่อมาท่านได้กลับใจเปลี่ยนศาสนามานับถือศาสนาพุทธแทน และได้อุปสมบทเมื่อปี พ.ศ. 2466 เป็นพระมหานิกาย ณ อำเภอแซงบาดาล จังหวัดร้อยเอ็ด ในช่วงพรรษาที่ 1 ท่านได้พยายามศึกษาพระธรรมวินัย ทั้งปริยัติธรรมและปฏิบัติ ครั้นถึงคราวออกพรรษา ท่านได้ลาพระอุปัชฌาย์ไปเข้าร่วมการคัดเลือกเกณฑ์ทหารที่จังหวัดเลย และได้เดินทางไปนมัสการพระธาตุพนม ที่จังหวัดนครพนม
การธุดงค์
ระหว่างทางได้พบพระธุดงค์กัมมัฏฐานรูปหนึ่งมาจากอำเภอโพนทอง รู้สึกถูกอัธยาศัย ท่านได้ร่วมถวายภาวนาเป็นพุทธบูชา ณ ลานพระธาตุพนมตลอดคืน บังเกิดความอัศจรรย์ กายลหุตา จิตลหุตา คือ กายเบา จิตเบา จึงตั้งสัจจาอธิษฐานว่าจะบวชกัมมัฏฐานตลอดชีวิต ระหว่างทางที่ท่านเดินทางมาสู่จังหวัดเลย เมื่อท่านเดินทางมาบ้านหนองวัวซอ ท่านก็ได้มีโอกาสในการฟังธรรมจาก พระอาจารย์ บุญ ปัญญาวโร รู้สึกเลื่อมใสมาก และขอถวายตัวเป็นศิษย์ของท่าน ณ ที่นี้ ท่านได้พบกับ พระอาจารย์เสาร์ กันตสีโล และอยู่ปฏิบัติรับฟังโอวาทจาก พระอาจารย์เสาร์ โดยมี พระอาจารย์บุญ เป็นพระพี่เลี้ยง จากนั้น ได้ไปกราบนมัส พระอาจารย์มั่น ภูริทตฺโต ที่ท่าบ่อ จังหวัดหนองคาย ได้อยู่อบรมรับฟังโอวาทและฝึกปฏิบัติกับพระอาจารย์มั่น จวบจนเข้าพรรษา จึงกลับมาจำพรรษาต่อกับพระอาจารย์เสาร์ ที่วัดพระพุทธบาทบัวบก ในพรรษานี้ ท่านได้ภาวนาจนจิตรวมแล้วเกิดอาการสะดุ้ง พระอาจารย์บุญ จึงให้ญุตติจตุถกรรมใหม่ที่ วัดโพธิสมพรณ์ อำเภอเมืองอุดรธานี จังหวัดอุดรธานี เมื่อวันที่ 14 พฤษภาคม พ.ศ. 2468 โดยมี พระธรรมเจดีย์ (จูม พันธุโล) เป็นพระอุปัชฌาย์ และพระอาจารย์บุญ ปญญาวโร เป็นพระกรรมวาจาจารย์ หลังจากนั้นท่านก็ปฏิบัติธุดงค์กรรมฐานเรื่อยมา และได้วิชาม้างกาย ที่ถ้ำบ้านโพนงาม จังหวัดสกลนคร ซึ่งเป็นการเจริญกายานุปัสสนาสติปัฏฐานแบบที่หลวงปู่เทศนาสอนในภายหลัง
การรักษาศีล
หลวงปู่หลุย ท่านรักษาศีลครบ 5 ข้อ และปฏิบัติธรรมอย่างเคร่งครัด และในช่วงทุกวันอาทิตย์ท่านก็จะให้ศีล 5 หรือ ศีล 8 และท่านมีเมตตาต่อผู้ครองเรือน รักษาศีล 5 ย่อมสำเร็จโสดาบันได้ สำหรับศีล 8 ย่อมช่วยให้สามารถสำเร็จถึง อนาคามีได้ หลวงพ่อท่านเป็นผู้มีความเมตตาต่อทุกชนชั้นวรรณะ และ มีเมตตาต่อผู้คน จนประชาชนชาวไทยต่างเลื่อมใสท่านเป็นจำนวนมาก และ ต่างรู้จักพระเกจิอาจารย์สายอีสานรูปนี้
วินาทีสุดท้าย ละสังขาร
หลวงปู่หลุย ท่านได้เริ่มอาพาธหนัก โดยไม่อ้างกาลเวลา แม้อาพาธอย่างหนัก ยังปรารภปัจฉิมเทศนาเป็นครั้งสุดท้าย จวบจนเวลา 23.30 น. ท่านได้กล่าวว่าท่านประคองธาตุขันธ์ต่อไปไม่ไหว คงจะปล่อยวางแล้ว ขอเอาจิตอย่างเดียว และขอขอบใจที่พระเณรได้ช่วยกันอุปัฏฐากท่าน หากได้ล่วงเกินซึ่งกันและกัน ก็ขอให้อโหสิกรรมให้แก่กันและกันด้วย และในวันที่ 25 ธันวาคม พ.ศ. 2532 เวลา 00.43 น. หลวงปู่หลุยท่านได้มรณภาพด้วยอาการสงบเมื่อวันที่ 25 ธันวาคม พ.ศ. 2532 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
แฟนแทสติกโฟร์ (วิดีโอเกม พ.ศ. 2540)
แฟนแทสติกโฟร์ (Fantastic Four) บางครั้งติดป้ายผิดในฐานะ แฟนแทสติก 4 (Fantastic 4) เป็นวิดีโอเกมเพลย์สเตชันที่พัฒนาโดยโพรบเอนเตอร์เทนเมนต์ และเผยแพร่โดยอะเคลมเอนเตอร์เทนเมนต์ เกมนี้ได้รับการเปิดตัวใน ค.ศ. 1997 และใช้ตัวละครจากมาร์เวลคอมิกส์ที่มีชื่อเดียวกัน เกมดังกล่าวเป็นแนวบีตเอ็มอัปที่เปิดตัวในช่วงเวลาที่แนวดังกล่าวเกือบจะตายไปแล้ว โดยได้รับคำวิจารณ์เชิงลบซึ่งระบุว่าเป็นเกมที่ซ้ำซากจำเจและเล่นง่ายจนน่าเบื่อ
โครงเรื่อง
ด็อกเตอร์ดูมได้พัฒนาอุปกรณ์ที่เคลื่อนย้ายแฟนแทสติกโฟร์ไปยังสถานที่ต่าง ๆ สู่การต่อสู้กับมอนสเตอร์และตัวร้ายที่มีพลังพิเศษต่าง ๆ ซึ่งคนพลังกายสิทธิ์ได้ประกอบไทม์แมชชีนที่ช่วยให้เขาส่งทีมไปยังอาณาจักรเล็ก ๆ ของด็อกเตอร์ดูมเพื่อการต่อสู้ครั้งสุดท้าย แม้ว่ากาแลกตัสจะไม่ปรากฏในเกม แต่ก็ชัดเจนว่าเขาอยู่เบื้องหลังการทำลายของสครัลโฮมเวิลด์
รูปแบบการเล่น
รูปแบบของเกมคล้ายกับเกมอาร์เคด เช่น ไฟนอลไฟต์ และแบทแมน ฟอร์เอฟเวอร์: ดิอาร์เคดเกม ของอะเคลมเอง ผู้เล่นสูงสุดสี่คน (โดยเพลย์สเตชัน มัลติแทป) สามารถควบคุมคนพลังกายสิทธิ์, สาวน้อยพลังล่องหน, คนพลังภูผาหิน, คนพลังไฟ หรือชี-ฮัลค์ ผ่านการเลื่อนฉากระดับต่าง ๆ กลุ่มผู้ก่อการร้าย, หุ่นยนต์ และสิ่งมีชีวิตกลายพันธุ์จะปรากฏในแต่ละหน้าจอ และต้องถูกทำลายก่อนที่ผู้เล่นจะรุดหน้าได้ ตัวละครทุกตัวมีท่าต่อสู้ระยะสั้นที่หลากหลาย ทั้งต่อย, เตะ, กระโดด และเหวี่ยงศัตรูหรือสิ่งของ นอกจากนี้ ตัวละครแต่ละตัวมีท่าพิเศษอย่างน้อยสี่ท่าที่ไม่ซ้ำกันสำหรับตัวละครนั้น การใช้บล็อกหรือท่าพิเศษบางอย่างจะทำให้ "ฟอร์ซเพาเวอร์" ของตัวละครหมดไป
ศัตรูบางตัวจะทิ้งไอคอนไว้เบื้องหลังซึ่งให้ชีวิตเพิ่มแก่ผู้เล่น, หรือฟื้นฟูพลังชีวิต หรือฟอร์ซเพาเวอร์ ในตอนท้ายของแต่ละด่านจะมีตัวร้ายที่มีพลังพิเศษเพื่อกำจัด ได้แก่ โมลแมน, ซูเปอร์-สครัล, แอตทูมา, ซับ-มารีเนอร์, ไซโค-แมน หรือด็อกเตอร์ดูม หลังจากการกำจัดบอส โดยไม่สูญเสียชีวิตของผู้เล่นใด ๆ จะมีโบนัสหนึ่งในสามยก ซึ่งการต่อสู้ที่นี่เกิดขึ้นกับดรากอนแมน, ฮัลค์ หรือไอซ์แมน และในช่วงเวลาโหลดระหว่างแต่ละด่าน ผู้เล่นสามารถเล่นเกมแข่งรถขนาดเล็กได้
ผู้เล่นสามารถสลับระหว่างฮีโรที่ยังไม่ได้เล่นได้ตลอดเวลา บอสบางตัวพูดสั้น ๆ ก่อนต่อสู้หรือพ่ายแพ้ โดยสิ่งนี้ได้รับผลจากการเลือกตัวละครของผู้เล่น
หากผู้เล่นใช้ท่าเดียวกันหลายครั้งเกินไป ไอคอน "เหมือนเนยแข็ง" จะปรากฏขึ้น ในขณะที่ใช้ท่าที่หลากหลายจะทำให้ไอคอนยกนิ้วโป้งปรากฏขึ้น โดยไอคอนทั้งสองไม่มีผลกระทบต่อคะแนนของผู้เล่น
การพัฒนา
มีการประกาศเกมเวอร์ชันเซกา แซตเทิร์น แต่บริษัทอะเคลมได้ยกเลิกไปในต้น ค.ศ. 1997
การตอบรับ
แฟนแทสติกโฟร์ได้รับคำวิจารณ์เชิงลบอย่างท่วมท้น ทั้งเว็บไซต์ไอจีเอ็นและนิตยสารเนกซ์เจเนอเรชันวิจารณ์การควบคุมที่ไม่ดีและงานสไปรต์หยาบ รวมถึงเว็บไซต์เกมสปอตและนิตยสารเนกซ์เจเนอเรชันต่างก็พบว่าเพลงไม่สามารถเข้ากับเกมได้อย่างสมบูรณ์  นิตยสารเนกซ์เจเนอเรชันกล่าวว่า "เช่นเดียวกับเกมที่ได้รับอนุญาตของอะเคลมที่เลวร้ายที่สุดในช่วงแปดปีที่ผ่านมา ในกรณีนี้แฟนแทสติกโฟร์ของสแตน ลี เกมนี้ได้รับทรัพย์สินทางวัฒนธรรมป็อปที่น่ายกย่อง และลดทอนแอ็กชันเลื่อนด้านข้างให้เสื่อมลง – โดยใช้ 'แอ็กชัน' ในความหมายที่คลาดเคลื่อนของคำ"
บทวิเคราะห์สั้น ๆ ของนิตยสารเกมโปรได้วิจารณ์ว่า "แอนิเมชันตัวละครนั้นแข็งทื่อ เอฟเฟกต์เสียงนั้นดูแย่ และรูปแบบการเล่นซ้ำซากอย่างรวดเร็วเมื่อคลื่นของศัตรูโจมตีในรูปแบบที่คาดเดาได้" ส่วนเว็บไซต์ไอจีเอ็นถึงกับบังอาจว่า "อาจเป็นเกมที่แย่ที่สุดเท่าที่เคยมีมา" ขณะที่เว็บไซต์เกมสปอตมีปฏิกิริยาที่หลากหลายมากกว่า โดยโต้แย้งว่าแฟนแทสติกโฟร์มีคุณสมบัติที่น่าสนใจบางอย่าง เช่น ความสามารถในการเล่นหลายคน รวมถึงหากเกมหลักได้รับการปรับปรุงเพื่อไม่ให้น่าเบื่อและง่าย เกมคงจะดีกว่านี้มาก
แม้ว่าพวกเขาจะไม่เคยวิจารณ์เกมดังกล่าว แต่นิตยสารอิเล็กทรอนิกส์เกมมิงมันทลีได้กล่าวถึงแฟนแทสติกโฟร์ในคู่มือผู้ซื้อวิดีโอเกม ค.ศ. 1998 ว่าเป็นการใช้ใบอนุญาตที่ดีแบบแย่ที่สุด โดยแสดงความคิดเห็นว่า "นอกเหนือจากกราฟิกรูปหลายเหลี่ยมที่ค่อนข้างดีแล้ว แฟนแทสติกโฟร์ไม่มีอะไรมากไปกว่าการทำไฟนอลไฟต์ในรูปแบบใหม่ ที่น่าเบื่อและซ้ำซาก"
ฮัน ซ็อน-ฮวา
ฮัน ซ็อน-ฮวา (한선화; ; 6 ตุลาคม พ.ศ. 2533) หรือชื่อในการแสดงว่า ซ็อนฮวา (Sunhwa) เป็นนักร้อง นักแสดง และนางแบบชาวเกาหลีใต้ มีชื่อเสียงจากการเป็นสมาชิกวง ซีเครต มีน้องชายเป็นหนึ่งในสมาชิกของวงวิกทันและเอ็กซ์วัน คือ "ฮัน ซึง-อู"
ซ็อนฮวาเริ่มงานทางโทรทัศน์เมื่อปี 2547 โดยเข้าแข่งขันในรอบชิงชนะเลิศของรายการ ซูเปอร์สตาร์เซอร์ไววัล (Superstar Survival) ทางสถานีเอสบีเอส ต่อมาในปี 2552 เธอจึงได้เป็นนักแสดงประจำรายการ อินวินซิเบิลยูธ (Invincible Youth) กระทั่งได้เข้าเป็นสมาชิกวงซีเครตพร้อมกับช็อน ฮโย-ซ็อง ช็อง ฮา-นา และซง จี-อึน เมื่อเดือนตุลาคม 2552 จนถึงปัจจุบัน
ซ็อนฮวานับเป็นศิลปินที่มีบทบาทหลากหลาย ซีเอ็นเอ็นอินเตอร์เนชันนัลจัดอันดับว่าเธอเป็นหนึ่งในดาราเกาหลีใต้เก้าคนที่กำลังรุ่งโรจน์
ประวัติ
ฮัน ซ็อน-ฮวา เกิดในปูซาน ประเทศเกาหลีใต้ เมื่อวันที่ 6 ตุลาคม 2533 เธอได้ถือกำเนิดเมื่อแม่เธออายุยังน้อย (20 ปี) ในฐานะลูกคนโตเธอได้ดูแลน้อง ๆ ของเธอโดยมีหน้าที่ทำกับข้าวและสอนหนังสือให้เมื่อพ่อและแม่ของเธอไปทำงาน ในตอนที่เกิดวิกฤติเศรษฐกิจในปี 1998 ครอบครัวของเธอได้ดิ้นรนอย่างหนัก "มันมีในช่วงปี 1998 พ่อของฉันว่างงานฉันบังเอิญได้อ่านไดอารี่ของพ่อฉันจำได้ว่ามันเขียนว่า ขอโทษจริง ๆ ที่ไม่สามารถหาเงินมาให้ภรรยาและลูกของฉันได้ วันนั้นฉันนอนข้าง ๆ พ่อและร้องให้ไม่หยุดเลย" นับตั้งแต่เธอยังเด็ก เธอมีความสนใจในศิลปะ และมีความฝันของการเป็นศิลปินอยู่เสมอ ในช่วงประถมศึกษา เธอสามารถชนะรางวัลในการแข่งขันศิลปะรายการต่าง ๆ อย่างไรก็ตาม ภายหลังจากที่ได้เห็นการแสดงของโบอาทางโทรทัศน์มาครั้งหนึ่ง เธอก็ได้ตระหนักว่าความฝันของเธอได้อยู่บนเส้นทางอื่น
เมื่อเดือนกันยายน 2552 ทีเอสเอนเตอร์เทนเมนต์ประกาศว่า ในเดือนตุลาคม 2552 จะเปิดตัววงดนตรีหญิงล้วนสี่คนซึ่งประกอบด้วยซ็อนฮวา ช็อน ฮโย-ซ็อง ช็อง ฮา-นา และซง จี-อึน ตามลำดับ ชื่อวงว่า "ซีเครต" โดยก่อนเปิดตัว ได้มีการเผยแพร่สารคดีชื่อ "ซีเครตสตอรี" (Secret Story) ว่าด้วยความเป็นมาของวงด้วย ในโอกาสเดียวกัน วงซีเครตยังได้เปิดตัวซิงเกิลชื่อ "ไอวอนต์ยูแบ็ก"
แอคเซสพอยต์ไร้สาย
แอคเซสพอยต์ไร้สาย (wireless access point) หรือ WAP หรือเรียกสั้น ๆ ว่า AP คือ อุปกรณ์ฮาร์ดแวร์ในเครือข่ายคอมพิวเตอร์ ที่ช่วยให้อุปกรณ์ไร้สายอื่น ๆ สามารถเชื่อมต่อกับเครือข่ายแบบมีสายได้โดยการใช้เทคโนโลยีของเครือข่ายแลนไร้สายหรือมาตรฐานอื่น ๆ ที่เกี่ยวข้อง แอคเซสพอยต์มักจะเชื่อมต่อกับเราเตอร์ด้วยสายเคเบิล (ผ่านเครือข่ายแบบมีสาย) ซึ่งอาจเป็นอุปกรณ์แยกต่างหากหรือเป็นส่วนหนึ่งของเราเตอร์นั้น แอคเซสพอยต์นั้นแตกต่างจากฮอตสปอตซึ่งเป็นตำแหน่งทางกายภาพที่สามารถเข้าถึงเครือข่าย Wi-Fi
พื้นฐาน
ก่อนที่จะมีเครือข่ายไร้สาย การตั้งค่าระบบเครือข่ายคอมพิวเตอร์ในธุรกิจ, บ้าน หรือ โรงเรียน มักจะต้องวางเคเบิลจำนวนมากผ่านผนังและเพดาน เพื่อให้อุปกรณ์เครือข่ายที่ใช้งานอยู่ในอาคารทั้งหมดสามารถเข้าถึงเครือข่ายหลักได้ ผู้ใช้เครือข่ายสามารถที่จะเพิ่มอุปกรณ์ที่สามารถเข้าถึงเครือข่ายที่ใช้สายเคเบิลน้อยหรือไม่ต้องใช้สายเคเบิลเลยด้วยการติดตั้ง WAP ปรกติแอคเซสพอยต์เชื่อมต่อโดยตรงกับระบบอีเทอร์เน็ตแบบใช้สาย จากนั้นแอคเซสพอยต์จะเชื่อมต่อไร้สายโดยความถี่วิทยุเพื่อให้อุปกรณ์ลูกข่ายทั้งหลาย สามารถใช้ประโยชน์จากเครือข่ายใช้สายได้มากที่สุด AP ส่วนใหญ่เชื่อมต่ออุปกรณ์ไร้สายได้หลายตัว แอคเซสพอยต์ที่ทันสมัยส่วนใหญ่รองรับมาตรฐานการส่งและรับข้อมูลโดยใช้ความถี่วิทยุที่มีการกำหนดโดย IEEE ที่เรียกว่ามาตรฐาน IEEE 802.11
มาตรฐานข้อมูลไร้สาย
มีมาตรฐานข้อมูลไร้สายมากมายที่ได้รับการแนะนำสำหรับจุดเชื่อมต่อไร้สายและเทคโนโลยีเราเตอร์ไร้สาย มีการสร้างมาตรฐานใหม่เพื่อรองรับความต้องการที่เพิ่มขึ้นสำหรับการเชื่อมต่อไร้สายที่เร็วขึ้น เราเตอร์ไร้สายบางรุ่นสามารถใช้งานร่วมกับเทคโนโลยี Wi-Fi รุ่นเก่าได้ เนื่องจากอุปกรณ์จำนวนมากถูกผลิตขึ้นเพื่อใช้กับมาตรฐานที่เก่ากว่า
การใช้งานทั่วไป
การใช้งานขององค์กรโดยทั่วไปจะเกี่ยวข้องกับการติดตั้งแอคเซสพอยต์หลายตัวเข้ากับเครือข่ายแบบใช้สายเพื่อให้อุปกรณ์ลูกข่ายสามารถติดต่อแบบไร้สายไปยังระบบแลนของสำนักงานใหญ่ได้ WAP มีการจัดการโดย WLAN Controller ซึ่งจะทำการปรับเปลี่ยน พลังงานของคลื่นความถี่วิทยุ, ช่องสัญญาณ, การยืนยันตัวตน และการรักษาความปลอดภัยโดยอัตโนมัติ นอกจากนี้ Controller หลายตัวยังสามารถสร้างกลุ่มการเคลื่อนที่แบบไร้สาย เพื่อให้มีการโรมมิงระหว่างคอนโทรลเลอร์ด้วยกัน คอนโทรลเลอร์สามารถจัดเป็นส่วนหนึ่งของโดเมนการเคลื่อนที่เพื่อให้ลูกข่ายสามารถเข้าถึงสถานที่ทำงานได้ทั่วภูมิภาค สิ่งนี้ช่วยประหยัดเวลาลูกข่ายและค่าใช้จ่ายด้านธุรการเพราะจะสามารถเชื่อมโยงหรือยืนยันตัวตนใหม่ได้หลาย ๆ ครั้ง
ฮอตสปอตเป็นการใช้งานสาธารณะทั่วไปของ AP ซึ่งลูกข่ายไร้สายสามารถเชื่อมต่อกับอินเทอร์เน็ตโดยไม่ต้องคำนึงถึงว่าเป็นเครือข่ายอะไรหรือของใครในขณะนั้นโดยเฉพาะ แนวคิดนี้ได้กลายเป็นเรื่องธรรมดาในเมืองใหญ่ที่มีการรวมกันของร้านกาแฟ, ห้องสมุด และแอคเซสพอยต์ส่วนบุคคล ที่ยอมให้ลูกข่ายเชื่อมต่อกับอินเทอร์เน็ตได้มากขึ้นอย่างต่อเนื่องในขณะที่ผู้ใช้มีการเคลื่อนที่ไปรอบ ๆ การรวบรวมของฮอตสปอตที่เชื่อมต่อกันจะถูกเรียกว่าเครือข่าย Lily Pad
แอคเซสพอยต์ถูกใช้กันโดยทั่วไปในเครือข่ายไร้สายภายในบ้านที่มี AP เพียงตัวเดียว จะใช้เชื่อมต่อเครื่องคอมพิวเตอร์ทั้งหมดในบ้าน ส่วนใหญ่จะเป็นเราเตอร์ไร้สายที่หมายถึงการรวมกันของ อุปกรณ์ได้แก่ แอคเซสพอยต์, เราเตอร์หนึ่งตัว และสวิตช์อีเทอร์เน็ต บางอุปกรณ์รวมโมเด็มบรอดแบนด์เข้าไปด้วย ในสถานที่ที่เป็นบ้านส่วนใหญ่จะมีแอคเซสพอยต์ของตัวเองและอยู่ในระยะทำการของแอคเซสพอยต์ของเพื่อนบ้าน จึงเป็นไปได้สำหรับคนเข้าใจเทคนิคที่จะปิดการเข้ารหัสลับของพวกเขาและจัดตั้งเป็นเครือข่ายชุมชนไร้สาย แต่ก็ไม่ได้ปฏิเสธว่ายังมีความต้องการเครือข่ายแบบมีสาย
แอคเซสพอยต์ยังอาจทำหน้าที่เป็นอนุญาโตตุลาการของเครือข่ายที่ทำการเจรจาต่อรองกับอุปกรณ์ลูกข่ายแต่ละรายที่อยู่ใกล้เคียงที่สามารถร้องขอการส่งข้อมูลได้ อย่างไรก็ตามส่วนใหญ่ของการติดตั้งเครือข่าย IEEE 802.11 จะไม่ใช้ความสามารถนี้ โดยจะใช้วิธีสุ่มหลอกแบบกระจายที่เรียกว่า CSMA/CA แทน
แอคเซสพอยต์แบบไร้สาย เปรียบเทียบกับ เครือข่าย Ad-hoc
อาจมีความสับสนระหว่างจุดเชื่อมต่อไร้สายกับเครือข่ายไร้สายเฉพาะกิจ เครือข่ายเฉพาะกิจเป็นการเชื่อมต่อระหว่างสองอุปกรณ์หรือมากกว่าโดยไม่ต้องใช้จุดเชื่อมต่อไร้สาย นั่นคืออุปกรณ์จะสื่อสารกันเองโดยตรงถ้าอยู่ในรัศมีทำการ เครือข่ายแบบเฉพาะกิจจะถูกใช้ในสถานการณ์เช่นต้องการทำการแลกเปลี่ยนข้อมูลอย่างรวดเร็วหรือใช้เล่นเกมใน LAN ที่มีผู้เล่นหลายคน เพราะการติดตั้งเป็นเรื่องง่ายและไม่จำเป็นต้องมีจุดเชื่อมต่อ เนื่องจากรูปแบบ peer-to-peer ของการเชื่อมต่อเฉพาะกิจที่มีความคล้ายคลึงกับบลูทูธ จึงมักจะไม่แนะนำการติดตั้งแบบถาวร
ก้านสมอง
ก้านสมอง (Brainstem) เป็นส่วนที่อยู่ด้านหลังและล่างของสมอง เชื่อมระหว่าง สมองใหญ่ กับ ไขสันหลัง ประกอบด้วย เมดัลลาออบลองกาตา พอนส์ และมิดเบรนซึ่งเป็นที่อยู่ของเซลล์นิวเคลียสของเส้นประสาทสมอง
แอคเซสพอยต์ไร้สาย
แอคเซสพอยต์แบบไร้สาย เปรียบเทียบกับ เครือข่าย Ad-hoc
การเข้าถึงอินเทอร์เน็ตผ่านเครือข่ายเฉพาะกิจโดยใช้คุณสมบัติเช่น Internet Connection Sharing ของวินโดวส์อาจทำงานได้ดีกับอุปกรณ์จำนวนไม่มากที่อยู่ใกล้ ๆ กัน การจราจรทางอินเทอร์เน็ตจะมาบรรจบกันที่โหนดที่เชื่อมต่ออินเทอร์เน็ตโดยตรง อาจทำให้มีความหนาแน่นติดขัดสำหรับโหนดที่เปิดใช้งานแบบอินเทอร์เน็ต  แอคเซสพอยต์มีข้อได้เปรียบที่ชัดเจนด้วยความเป็นไปได้ของการมีจุดเชื่อมต่อได้หลายจุดที่สามารถเชื่อมต่อเข้ากับเครือข่ายแลนใช้สาย
ข้อจำกัด
ตามมาตรฐานของ IEEE 802.11 โดยทั่วไปแล้ว แอคเซสพอยต์หนึ่งตัวจะสามารถสื่อสารกับลูกข่ายได้ 10–25 ตัว ภายในรัศมี 103 เมตร อย่างไรก็ตามรัศมีทำการของ AP ที่เกิดขึ้นจริง อาจแตกต่างกัน อย่างมีนัยสำคัญโดยขึ้นอยู่กับตัวแปร เช่นตำแหน่งที่ติดตั้งเป็นในที่ร่มหรือกลางแจ้ง, ระดับความสูงเหนือพื้นดิน, สิ่งกีดขวาง, อุปกรณ์อิเล็กทรอนิกส์อื่น ๆ ที่อาจรบกวนสัญญาณโดยการกระจายคลื่นความถี่เดียวกัน, ชนิดของเสาอากาศ, สภาพอากาศ, คลื่นความถี่วิทยุ, และการส่งออกพลังงานของอุปกรณ์เหล่านั้น ผู้ออกแบบเครือข่ายสามารถขยายรัศมีทำการของแอคเซสพอยต์โดยการใช้อุปกรณ์ทวนสัญญาณและ reflector ที่สามารถขยายหรือสะท้อนสัญญาณวิทยุ เพื่อการส่งสัญญาณที่ดีขึ้น ในการทดลองการใช้เครือข่ายไร้สายสามารถใช้งานได้เป็นระยะทางหลายร้อยกิโลเมตร
ภายในรัศมีทำการที่สัญญาณจากแอคเซสพอยต์หลายตัวอยู่ในที่เดียวกัน ส่วนใหญ่ความถี่ที่ถูกต้องตามกฎหมายสำหรับการใช้งานเครือข่ายไร้สายจะสามารถใช้ได้เพียงจำนวนจำกัด โดยปกติ WAP ที่อยู่ติดกันจะใช้ช่องความถี่ที่แตกต่างกันในการสื่อสารกับลูกข่าย เพื่อที่จะหลีกเลี่ยงการรบกวนระหว่างสองระบบที่อยู่ใกล้เคียง อุปกรณ์ไร้สายสามารถ "ฟัง" การจราจรข้อมูลที่ความถี่อื่น ๆ และสามารถสลับจากความถี่หนึ่งไปยังอีกความถี่หนึ่งอย่างรวดเร็วเพื่อการรับสัญญาณที่ดีขึ้น อย่างไรก็ตามในความถี่ที่จำกัดจะกลายเป็นปัญหาในพื้นที่ใจกลางเมืองที่แออัดไปด้วยอาคารสูงเมื่อมีการใช้ WAP หลายตัว ในสภาพแวดล้อมดังกล่าวสัญญาณที่ซ้อนทับกันจะกลายเป็นปัญหาที่ก่อให้เกิดการรบกวน ซึ่งส่งผลให้เกิดสัญญาณข้อมูลขาดหายและเกิดข้อผิดพลาด
เครือข่ายไร้สายจะล่าช้ากว่าเครือข่ายแบบมีสาย ในแง่ของการเพิ่มความกว้างช่องสัญญาณและการเพิ่มอัตรา throughput ในขณะที่อุปกรณ์ไร้สายทั่วไปสำหรับตลาดผู้บริโภค (ปี ค.ศ. 2010) สามารถทำงานด้วยความเร็ว 300 เมกะบิต/วินาที (IEEE 802.11n) หรือ 54 เมกะบิต/วินาที (IEEE 802.11g) ด้วยค่าใช้จ่ายที่เท่ากัน ฮาร์ดแวร์ระบบที่ใช้สายสามารถทำความเร็วได้ถึง 1000 เมกะบิต/วินาที (กิกะบิตอีเทอร์เน็ต)  อุปสรรคหนึ่งในการเพิ่มความเร็วของการสื่อสารไร้สายมาจากการใช้งาน Wi-Fi ที่ใช้สื่อกลางการสื่อสารร่วมกัน ดังนั้นแอคเซสพอยต์หนึ่งตัวสามารถที่จะทำงานได้น้อยกว่าเกือบครึ่งของอัตราที่แท้จริงสำหรับการรับส่งข้อมูลทางอากาศ  ดังนั้นโดยทั่วไปแล้วที่ความเร็ว 54 MBit/s จะนำส่งข้อมูลบนโพรโทคอล TCP/IP ได้จริงเพียง 20 ถึง 25 Mbit/s เท่านั้น  ความคาดหวังของผู้ใช้เครือข่ายใช้สายเดิมคือคาดว่าจะได้รับความเร็วที่ดีขึ้น และผู้ใช้การเชื่อมต่อแบบไร้สายก็ต้องการที่จะเห็นเครือข่ายไร้สายสามารถตามทันเครือข่ายใช้สายได้
ในปี ค.ศ. 2012 แอคเซสพอยต์ที่ใช้มาตรฐาน 802.11n และอุปกรณ์ลูกข่ายมีส่วนแบ่งการตลาดมากพอสมควร และเมื่อมีการสรุปมาตรฐาน 802.11n ในปี ค.ศ. 2009 ปัญหาโดยปรกติของการรวมผลิตภัณฑ์จากผู้ขายหลายรายที่แตกต่างกันมีให้เห็นไม่มาก
การรักษาความปลอดภัย
การเข้าถึงแบบไร้สายมีการพิจารณาเรื่องความปลอดภัยเป็นพิเศษ เครือข่ายใช้สายจำนวนมากมีรากฐานการรักษาความปลอดภัยด้วยการควบคุมการเข้าถึงทางกายภาพ, ความไว้วางใจผู้ใช้ทั้งหมดในเครือข่ายท้องถิ่น แต่ถ้าแอคเซสพอยต์ถูกเชื่อมต่อกับเครือข่ายใช้สาย ใครก็ตามที่อยู่ในรัศมีทำการของ AP นั้น (ซึ่งมักจะขยายออกไปไกลกว่าพื้นที่ที่ตั้งใจไว้) สามารถเชื่อมโยงเข้ากับเครือข่ายได้
ทางออกที่พบมากที่สุดคือ การเข้ารหัสการจราจรไร้สาย แอคเซสพอยต์ที่ทันสมัย​​จะมาพร้อมกับการเข้ารหัสในตัว รุ่นแรกของการเข้ารหัสคือโพรโทคอล WEP ถูกพิสูจน์ว่าง่ายในการ crack ขณะที่รุ่นที่สองและสามคือ WPA และ WPA2 ได้รับการพิจารณาว่าการรักษาความปลอดภัยได้ดี ถ้าใช้รหัสผ่านหรือวลีรหัสผ่านที่แข็งแกร่งพอ
แอคเซสพอยต์ไร้สายบางตัวสนับสนุนการยืนยันตัวตนแบบเดียวกับฮอตสปอต โดยการใช้โพรโทคอล RADIUS และเซิร์ฟเวอร์ authentification อื่น ๆ
แอคเซสพอยต์เฉพาะงาน
แอคเซสพอยต์รุ่นสำหรับอุตสาหกรรมจะแข็งแรงทนทานด้วยฝาโลหะและตั้งบนรางมาตรฐาน DIN ซึ่งสามารถทนต่ออุณหภูมิ, ความชื้นสูง และการสัมผัสกับน้ำ, ฝุ่นและน้ำมัน การรักษาความปลอดภัยแบบไร้สายใช้มาตรฐาน WPA- PSK, WPA2, IEEE 802.1x/RADIUS, WDS, WEP, TKIP และ การเข้ารหัส CCMP (AES) สิ่งที่แตกต่างจากรุ่นสำหรับผู้บริโภคก็คือ แอคเซสพอยต์ไร้สายรุ่นสำหรับอุตสาหกรรมยังสามารถทำหน้าที่เป็น บริดจ์, เราเตอร์ หรือลูกข่ายตัวหนึ่งได้
ออกขุนชำนาญใจจง
ออกขุนชำนาญใจจง เป็นนักการทูตสยามที่เดินทางเยือนประเทศฝรั่งเศสและโรมในฐานะคณะทูตในปี ค.ศ. 1688 เขาสืบทอดตำแหน่งคณะทูตจากเจ้าพระยาโกษาธิบดี (ปาน) ในปี ค.ศ. 1686
โปรตุเกส (1684)
ออกขุนชำนาญใจจงเป็นสมาชิกของคณะทูตชุดแรกที่ถูกส่งไปยังโปรตุเกส โดยออกเดินทางจากสยามในเดือนมีนาคม ค.ศ. 1684 คณะทูตสยามได้เดินทางไปพร้อมกับคณะทูตโปรตุเกสที่กำลังเดินทางกลับจากอาณาจักรอยุธยา ซึ่งได้ถูกส่งมายังอยุธยาโดยสมเด็จพระเจ้าเปโดรที่ 2 แห่งโปรตุเกส คณะทูตสยามยังได้นำของขวัญเตรียมถวายแด่พระมหากษัตริย์ฝรั่งเศส พระเจ้าหลุยส์ที่ 14 และกำลังกำหนดให้มีเอกอัครราชทูตสามคนเดินทางไปเข้าเฝ้า
การเดินทางขาไปบนเรือของสยาม บัญชาการโดยกัปตันเรือชาวโปรตุเกส ในรัฐกัว หลังจากรอคอยมานานกว่าหนึ่งปี คณะทูตได้เดินทางต่อด้วยเรือโปรตุเกส แต่กลับประสบอุบัติเหตุแตกกลางทะเลนอกแหลมอะกัลลัสเมื่อวันที่ 27 เมษายน ค.ศ. 1686 หลังจากการผจญภัยหลายครั้ง ออกขุนชำนาญใจจงและชาวสยามที่เหลือรอดชีวิตสามารถเดินเท้าผ่านภูมิประเทศต่างๆในแอฟริกาจนไปถึงอาณานิคมดัตช์ที่แหลมกูดโฮปได้ในที่สุด ในเวลาหลายเดือนต่อมา คณะทูตได้เดินทางกลับไปทางตะวันออกโดยเรือของฮอลันดาผ่านปัตตาเวีย ก่อนจะถึงสยามในเดือนกันยายน ค.ศ. 1687
ในระหว่างการเดินทาง ออกขุนชำนาญใจจงได้เรียนภาษาโปรตุเกส อันเป็นการเตรียมการสำหรับการเจรจากับประเทศตะวันตกในภายภาคหน้า ออกขุนชำนาญใจจงได้ประจำอยู่ที่บางกอกในเดือนตุลาคมระหว่างการต้อนรับคณะทูตฝรั่งเศสในปี ค.ศ. 1687 อันประกอบด้วยเรือรบ 5 ลำ นำโดยซีมง เดอ ลา ลูแบร์ และโกลด เซเบอแร ดูว์ บูแล ผู้อำนวยการบริษัทอินเดียตะวันออกของฝรั่งเศส
ฝรั่งเศสและโรม (1688)
ออกขุนชำนาญใจจงยังได้เป็นสมาชิกคณะผู้แทนอันประกอบด้วยข้าราชการสามคนที่ถูกส่งไปเข้าเฝ้าพระเจ้าหลุยส์ที่ 14 ในฝรั่งเศส และสมเด็จพระสันตะปาปาอินโนเซนต์ที่ 11 ในโรม ตรงกับรัชสมัยของสมเด็จพระนารายณ์มหาราชในปี ค.ศ. 1688 ทูตอีกสองคนในคณะประกอบด้วยออกขุนวิเศษภูบาลและออกหมื่นพิพิธราชา อีกสามวันต่อมา ครูสอนคำสอนจากตังเกี๋ยอีกสามคนได้เดินทางมาด้วย และนักเรียนชาวสยามห้าคนถูกส่งตัวไปศึกษายังวิทยาลัยหลุยส์ เลอ กรองด์ ในปารีส
คณะทูตสยาม และหลวงพ่อกีย์ ตาชารด์ ได้เข้าเฝ้าสมเด็จพระสันตะปาปาอินโนเซนต์ที่ 11 เมื่อวันที่ 23 ธันวาคม ค.ศ. 1688 หลังจากการเดินทางเยือนปารีสครั้งแรกไม่สามารถเข้าเฝ้าพระเจ้าหลุยส์ที่ 14 ได้ จึงเดินทางต่อไปยังโรม หลังจากเข้าพบเป็นครั้งแรก คณะทูตได้เข้าเฝ้าพระสันตะปาปาอีกครั้งหนึ่งเมื่อวันที่ 5 มกราคม ค.ศ. 1689 ภาพจิตรกรรมคณะทูตสยามได้วาดขึ้นโดยจิตรกรที่มีชื่อเสียง คาร์โล มารัตตา
ในเดือนกุมภาพันธ์ ค.ศ. 1689 คณะทูตสยามได้รับโอกาสเข้าเฝ้าพระเจ้าหลุยส์ที่ 14 และได้มีการให้สัตยาบันสนธิสัญญาพาณิชย์เซเบเรต์ที่ได้บรรลุในปี ค.ศ. 1687
หลังการสวรรคตของพระนารายณ์มหาราช พระเพทราชาได้ขึ้นครองราชสมบัติและความสัมพันธ์ระหว่างสยามกับฝรั่งเศสได้เปลี่ยนแปลงไป ทำให้คณะทูตของออกขุนชำนาญติดค้างอยู่ในประเทศฝรั่งเศสรวมทั้งประสบปัญหาในการเดินทางกลับ ในปี ค.ศ. 1690 คณะทูตได้เดินทางกลับถึงสยามโดยกองเรือรบหกลำ อับราฮัม ดูเกส-กุยตอน แต่เนื่องจากลมฟ้าอากาศที่ไม่เป็นใจทำให้เหลือเรือรบเพียงลำเดียวที่แล่นถึงบาลัสซอรฺ ปากแม่น้ำคงคา ที่ซึ่งคณะทูตได้ลงจากเรือ และเดินทางกลับอยุธยาทางบก
ปาเนเวฌีส
ปาเนเวฌีส (Panevėžys, ) เป็นเมืองใหญ่เป็นอันดับที่ 5 ของประเทศลิทัวเนีย ตั้งอยู่ห่างจากเมืองเกานัสไปทางทิศตะวันออกเฉียงเหนือ 88 กิโลเมตร จากข้อมูล ค.ศ. 2011 เมืองมีประชากร 113,653 คน มีพื้นที่ 50.1 ตารางกิโลเมตร
ทูน หิรัญทรัพย์
ทูน หิรัญทรัพย์ (เกิด 24 ตุลาคม พ.ศ. 2497) ชื่อเล่น บ๊อบ เป็นนักแสดง นักร้อง นักการเมืองชาวไทยเชื้อสายสเปนฟิลิปปินส์ ปัจจุบันดำรงตำแหน่งโฆษกพรรครวมแผ่นดิน
ประวัติ
ทูน หิรัญทรัพย์ บิดาเป็นชาวฟิลิปปินส์เชื้อสายสเปนเสียชีวิตตั้งแต่เด็ก ทูนจบการศึกษาจากโรงเรียนนานาชาติร่วมฤดี แล้วเดินทางไปท่องเที่ยวผจญภัยกับบิดาเลี้ยง ที่ประเทศแทนซาเนียนาน 1 ปี ก่อนจะกลับเมืองไทย จบปริญญาตรี ด้านกราฟิกดีไซน์จากมหาวิทยาลัย  รัฐวิกตอเรีย ประเทศออสเตรเลีย เริ่มเข้าสู่วงการบันเทิงเมื่อปี พ.ศ. 2523 โดยการถ่ายแบบหลัง จากกลับมาจากต่างประเทศใหม่ ๆ แสดงภาพยนตร์เรื่องแรกในบทสมทบจากเรื่อง อารมณ์ และเรื่องที่สอง แก้ว ของเปี๊ยก โปสเตอร์ คู่กับลินดา ค้าธัญเจริญ โดยชื่อในการแสดง เปี๊ยก โปสเตอร์ เป็นผู้ตั้งให้
เขาเริ่มมีชื่อเสียงจากภาพยนตร์เรื่อง แก้วตาพี่ เล่นเป็นชายตาบอด แสดงคู่กับจารุณี สุขสวัสดิ์ กำกับโดย พันคำ กับภาพยนตร์เรื่อง เขยบ้านนอก คู่กับ เนาวรัตน์ ยุกตะนันทน์ กำกับโดย เปี๊ยก โปสเตอร์ หลังจากนั้นจึงมีผลงานทางจอเงินออกมาหลายเรื่องซึ่งส่วนใหญ่ได้แสดงคู่กับจารุณี เช่น ลูกสาวกำนัน, ลูกสาวกำนันภาค 2, แม่แตงร่มใบ, อาจารย์โกย, รัตติกาลยอดรัก เป็นต้น จนนับเป็นดาราคู่ขวัญวงการหนังไทยยุคหนึ่ง ทูนมักจะได้รับบทพระเอกหน้าทะเล้นเป็นส่วนมาก แต่ก็รับบทพระรองบ้างเพียงไม่กี่เรื่องอาทิ ดาวพระเสาร์, เพลิงภูหลวง ฯลฯ โดยส่วนใหญ่มักเป็นรองสรพงศ์ ชาตรี ต่อมาทูนได้ผันตัวไปเล่นละครโทรทัศน์โดยรับบทพระเอกในช่วงแรกจนรับบทพ่อในยุคต่อมา นอกจากนี้ ทูนยังรับแสดงหนังและโชว์ตัวต่างประเทศอีกด้วย เช่น หนังญี่ปุ่นและอื่น ๆ
ผลงานเพลง
ในปี พ.ศ. 2527 เขาได้ออกอัลบั้มเพลงชุดแรก ชื่อ ผู้ชายเฉิ่มเฉิ่ม สังกัดค่ายแกรมมี่ อำนวยการผลิตโดย เรวัต พุทธินันทน์, ปรัชญ์ สุวรรณศร และนิติพงษ์ ห่อนาค และมีอัลบั้มที่สองเมื่อปี พ.ศ. 2535 ทูน 100% สังกัดค่าย เอส.พี.ศุภมิตร
ปัจจุบันได้รับงานแสดงน้อยลง หันมาเป็นผู้ผลิตรายการเด็กป้อนสถานีโทรทัศน์ ก่อตั้งบริษัทผลิตงานบันเทิง และฝึกสอนการแสดง ชื่อ สถาบันศิลปะภาพยนตร์และบันเทิง (Film and Broadcasting Institute ชื่อย่อ FBI) และทำงานด้านสังคมร่วมกับมูลนิธิเมาไม่ขับ และรณรงค์การปลูกป่า ผลงานแสดงภาพยนตร์เรื่องล่าสุด คือเรื่อง พันธุ์ร็อกหน้าย่น (2546) และ คำพิพากษาของมหาสมุทร (2549) กำกับโดย เป็นเอก รัตนเรือง รวมทั้งละครทางช่อง 3 เรื่อง สามีตีตรา  และ อย่าลืมฉัน  ซึ่งออกอากาศเมื่อปี พ.ศ. 2557
ทูน หิรัญทรัพย์ กำลังป่วยเป็นโรคต้อหิน เนื่องจากดวงตารับแสงสว่างจ้าจากดวงไฟที่ใช้ในการถ่ายทำภาพยนตร์ในสมัยก่อน ด้านครอบครัว เคยสมรสกับ เสาวนิตย์ พันธุ์วิวาศอย่างเงียบ ๆ หลังใช้ชีวิตคู่มานานกว่า 20 ปี มีบุตรสาวด้วยกัน 3 คน แต่ปัจจุบันได้หย่าร้างกันแล้ว
ชุด ผู้ชายเฉิ่มเฉิ่ม (ปี พ.ศ. 2527) สังกัด แกรมมี่ ชุด ทูน 100% (ปี พ.ศ. 2533) สังกัด เอสพี ศุภมิตร
ดรีมสตาร์เซิร์ช
ดรีมสตาร์เซิร์ช (Dream Star Search) เป็นเวทีการประกวดค้นหานักแสดงหน้าใหม่ของเมืองไทย จัดขึ้นครั้งแรกในปี 2550 โดย บริษัท สปีดวัน อาร์ทิส แมเนจเม้นท์ จำกัด ยุ้ย จีรนันท์ มะโนแจ่ม และ อู๋ นวพล ภูวดล เป็นผู้ดูแลการจัดประกวด โดยถ่ายทอดการประกวดทางช่องเคเบิลทีวี  ปี 2554 ได้ย้ายที่ทำการสถานที่จึงเปลี่ยนชื่อการประกวดเป็น  เดอะสแควร์ ดรีมสตาร์  กติกาการแข่งขันยังคงคอนเซ็ปในรูปแบบ ดรีมสตาร์เซิร์ช และปี 2015 ได้เปิดรับสมัครออดิชั่นแต่ละภาคเป็นครั้งแรก
รูปแบบและกติกาการแข่งขัน
คัดเลือกหนุ่ม-สาวทั่วประเทศให้เหลือผู้เข้าแข่งตามที่กำหนดไว้และผู้เข้าแข่งที่ผ่านเข้ารอบรองชนะเลิศสุดท้ายทั้งหมดต้องเก็บตัวเพื่อทำกิจกรรมและฝึกซ้อมการการแสดง-ปรับบุคลิกภาพเพื่อใช้ในการแข่งขันรอบชิงชนะเลิศเป็นเวลา 1 เดือนเต็ม
ผู้ชนะเลิศและรองชนะเลิศในแต่ละฤดูกาล
ชนะเลิศ ปี 2007 รองชนะเลิศ ปี 2007 ชนะเลิศสาขาการแสดง ได้แก่ ชนะเลิศสาขาการร้องเพลง ได้แก่ ชนะเลิศ ปี 2009 รองชนะเลิศ ปี 2009 ชนะเลิศ ปี 2010 รองชนะเลิศ ปี 2010 ชนะเลิศ ปี 2011 รางวัลอื่นๆ ปี 2011 ชนะเลิศ ปี 2014 รางวัลอื่นๆ ปี 2014 ชนะเลิศ ปี 2015 รางวัลอื่นๆ ปี 2015
เบ๊บ หมูน้อยหัวใจเทวดา
เบ๊บ หมูน้อยหัวใจเทวดา (Babe) เป็นภาพยนตร์ที่สร้างจากวรรณกรรมเยาวชนขายดีในปี ค.ศ. 1983 เรื่อง "เบ๊บ หมูเลี้ยงแกะ" บทประพันธ์ของดิ๊ค คิง-สมิธ นักเขียนชาวอังกฤษ เกี่ยวกับหมูตัวหนึ่งที่ชื่อเบ๊บ ที่ต้องการฝึกฝนตนเองให้เป็นสุนัขต้อนแกะ แต่เหล่าแกะและสัตว์อื่นๆ ไม่เชื่อฟัง เพราะเห็นว่าเป็นเพียงหมู ดังนั้น เบ๊บ ต้องพยายามหาวิธีมาเพื่อให้แกะทั้งฝูงเชื่อใจเขาให้ได้
ภาพยนตร์ออกฉายใน ค.ศ. 1995 มีชื่อเสียงจากเทคนิคพิเศษที่ผสมผสานแอนิเมชัน กับภาพจริงเข้าไว้ด้วยกัน โดยตัวภาพยนตร์ส่วนใหญ่จะเป็นเหล่าสัตว์ที่พูดสื่อสารกันได้ (แต่มนุษย์ไม่ได้ยิน) แต่เหล่าสัตว์ไม่ใช่ตัวการ์ตูน แต่เป็นภาพเคลื่อนไหวของตัวสัตว์จริง ไปใส่แอนิเมชันให้ปากขยับแบบมนุษย์ได้ ทำให้ภาพยนตร์เรื่องนี้ ได้ชนะเลิศรางวัลออสการ์ 1 สาขา คือ สาขาเทคนิคพิเศษยอดเยี่ยม ในงานประกาศผลรางวัลออสการ์ ครั้งที่ 68
ขุนคงฤทธิศึกษากร (ปาน คงฤทธิ์ศึกษากร)
ประวัติ
ขุนคงฤทธิศึกษากร นามเดิม ปาน ณรงค์ฤทธิ์ เกิดเมื่อวันที่ 13 มกราคม พ.ศ. 2442 เป็นชาวอำเภอสีคิ้ว จังหวัดนครราชสีมา
การทำงาน
ขุนคงฤทธิศึกษากร ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 และได้รับเลือกตั้งอีกในการเลือกตั้ง พ.ศ. 2491 และได้รับแต่งตั้งเป็นรัฐมนตรี ในรัฐบาลจอมพล ป.พิบูลสงคราม ในปี พ.ศ. 2492 ต่อมาได้รับเลือกตั้งอีกครั้งในปี พ.ศ. 2495 และได้รับเลือกเป็นรองประธานสภาผู้แทนราษฎร ในระหว่างปี พ.ศ. 2497 ถึงปี พ.ศ. 2500
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้รับเลือกตั้ง ในสังกัดพรรคเสรีมนังคศิลา และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลจอมพล ป.พิบูลสงคราม และได้รับเลือกตั้งอีกในการเลือกตั้งปีเดียวกัน และในการเลือกตั้ง พ.ศ. 2512 สังกัดพรรคสหประชาไทย จนกระทั่งเขาเสียชีวิตในขณะดำรงตำแหน่งสมาชิกสภาผู้แทนราษฎร
ถึงแก่อนิจกรรม
เสียชีวิตเมื่อวันที่ 26 กุมภาพันธ์ พ.ศ. 2512 มีพิธีพระราชทานเพลิงศพเมื่อวันที่ 16 มีนาคม พ.ศ. 2513 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
วัดสาขลา
วัดสาขลา [สา-ขฺลา] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านสาขลา ตำบลนาเกลือ อำเภอพระสมุทรเจดีย์ จังหวัดสมุทรปราการ ซึ่งเป็นชุมชนบ้านสาขลา เป็นหมู่บ้านตั้งอยู่ริมปากแม่น้ำเจ้าพระยา ที่ไหลลงสู่ทะเลอ่าวไทย เจ้าอาวาสองค์ปัจจุบันคือ พระครูสุนทรพัฒนกิจวิธาน (สันทาน ธมฺมสนฺทโน สกุลเดิม:อยู่ไสว) วัดสาขลาแห่งนี้มีทางเข้าลอดโบสถ์เป็นซุ้มพระราหูดูน่าเกรงขาม พระราหูนั้นแสดงถึงการปัดเป่าและป้องกันสิ่งชั่วร้าย
ประวัติ
วัดสร้างขึ้นเมื่อ พ.ศ. 2325 สันนิษฐานว่าชาวบ้านช่วยกันสร้างเมื่อคราวรบชนะพม่า แต่เดิมชุมชนบ้านสาขลา เป็นชุมชนเก่าแก่ตั้งแต่สมัยกรุงศรีอยุธยาตอนต้น เมื่อเกิดสงคราม 9 ทัพ รัชกาลที่ 1 ให้ผู้ชายไปเป็นทหาร เหลือแต่ผู้หญิงและคนชรา เมื่อทหารพม่าเดินทัพผ่านมา ชาวบ้านที่เหลือร่วมมือกันสู้พม่าอย่างกล้าหาญจนชนะได้ หมู่บ้านแห่งนี้จึงมีชื่อเรียกว่า หมู่บ้านสาวกล้า ก่อนจะเพี้ยนมาเป็น หมู่บ้านสาขลา เช่นในปัจจุบัน วัดสาขลาได้รับพระราชทานวิสุงคามสีมา เมื่อประมาณ พ.ศ. 2375
อาคารเสนาสนะ
วิหาร ประดิษฐานพระพุทธรูปเก่าแก่หลายองค์ โดยเฉพาะหลวงพ่อโตที่สร้างมาพร้อมกับวัด เป็นพระพุทธรูปศิลปะสมัยอู่ทอง ปางมารวิชัย ส่วนอุโบสถ โดยรอบจะมีลูกนิมิตโบราณ 8 ลูก วางอยู่บนแท่นพญานาค 7 เศียร มีการขุดพบพระพุทธรูปใต้วิหารซึ่งตรงกับฐานองค์หลวงพ่อโต เป็นพระพุทธรูปศิลา ด้านบนเศียรเป็นฐานของหลวงพ่อโต ซึ่งเป็นอิฐก้อนใหญ่ที่นิยมใช้ในอดีต อีกหนึ่งจุดเด่นคือ พระปรางค์เอียง ตั้งอยู่บริเวณหน้าวัด ริมคลองสาขลา ซึ่งเกิดจากดินทรุดเมื่อร้อยกว่าปีก่อน
ฝากใจไว้กับบีโธเฟ่น
ฝากใจไว้กับบีโธเฟ่น เป็นชื่อภาษาไทยของภาพยนตร์ดราม่าอเมริกันเรื่อง Copying Beethoven ออกฉายในปี ค.ศ. 2006 กำกับโดยแอกเนสกา ฮอลแลนด์ ผู้กำกับหญิงชาวโปแลนด์ นำแสดงโดยไดแอน ครูเกอร์ และเอ็ด แฮร์ริส
เรื่องราวในภาพยนตร์เกิดขึ้นที่เวียนนาในปี ค.ศ. 1824 เล่าเรื่องราวเกี่ยวกับช่วงบั้นปลายชีวิตของลุดวิจ ฟาน เบโทเฟิน (รับบทโดย แฮร์ริส) ซึ่งในขณะนั้นมีอารมณ์เกรี้ยวกราด ขี้โมโห ใช้ชีวิตอย่างโดดเดี่ยว และมีอาการหูหนวกแล้ว ก่อนหน้านั้นผลงานของเบโทเฟินประสบความล้มเหลวติดต่อกันหลายชิ้น และเขากำลังเร่งแต่งผลงานชิ้นสุดท้าย คือ ซิมโฟนีหมายเลข 9 ให้ทันกำหนดแสดง ในวันที่ 7 พฤษภาคม ค.ศ. 1824
ภาพยนตร์เล่าเรื่องราวผ่านตัวละครสมมุติ เป็นหญิงสาวชื่อ อันนา โฮลซ์ (รับบทโดย ครูเกอร์) นักแต่งเพลงสมัครเล่นที่อยากจะนำเสนอผลงานประพันธ์ของตนให้เบโทเฟินพิจารณา จึงเสนอตัวกับผู้สนับสนุนของเบโทเฟิน ขอเข้ามาเป็นผู้ช่วยของเบโทเฟิน มีหน้าที่คัดลอกโน้ตดนตรีจากต้นฉบับเพื่อส่งให้วงออร์เคสตรานำไปซ้อม และคอยดูแลทำงานบ้านให้ ภาพยนตร์ยังกล่าวถึงหลานชายของเบโทเฟิน ชื่อ คาร์ล ฟาน เบโทเฟิน ลูกชายคนเดียวของ คาร์ปาร์ แอนตัน คาร์ล ฟาน เบโทเฟิน พี่ชายของเขา
เหตุการณ์หลายอย่างในภาพยนตร์มีรายละเอียดผิดพลาด ไม่ตรงตามประวัติศาสตร์ เช่น การกล่าวถึง มูนไลท์ โซนาตา ผลงานเปียโนโซนาตาหมายเลข 14 ที่แต่งขึ้นในปี ค.ศ. 1801 ซึ่งในปี ค.ศ. 1824 รู้จักกันในชื่อ "quasi una fantasia" ส่วนชื่อ "มูนไลท์" นั้นถูกตั้งโดยนักวิจารณ์ดนตรีชาวเยอรมัน ในปี ค.ศ. 1832 แปดปีหลังเหตุการณ์ในเรื่อง
ข้อผิดพลาดอื่นๆ เช่น ในความเป็นจริง เบโทเฟินใช้ผู้ช่วยคัดลอกโน้ตดนตรีจำนวนสองคน และเป็นชายล้วน ไม่ใช่หญิงสาวดังที่กล่าวถึงในภาพยนตร์  และการกล่าวถึงถ่านหินแอนทราไซต์ใช้ให้ความอบอุ่นในฤดูหนาว ในความเป็นจริงแล้ว ขณะนั้นแอนทราไซต์มีใช้งานเฉพาะในอเมริกาเหนือ ไม่มีการใช้งานในยุโรป
เก๊งอวด
เก๊งอวด (蒯越, ถึงแก่กรรม 214) หรือ ไขว่เยฺว่ ในภาษาจีนกลาง ชื่อรอง อี้ตู้ (異度) เป็นที่ปรึกษาของเล่าเปียว เจ้ามณฑลเกงจิ๋วในช่วงปลายราชวงศ์ฮั่นตะวันออก เขาเป็นน้องชายของเก๊งเหลียง เมื่อเล่าเปียวเสียชีวิตและเล่าจ๋องบุตรชายคนเล็กสืบทอดตำแหน่งต่อจากเขา เก๊งอวดแนะนำให้เขายอมจำนนต่อโจโฉ โจโฉกล่าวชื่นชมเก๊งอวดในภายหลังว่า "ข้าอยากได้เก๊งอวดมากกว่าเกงจิ๋ว"
มิสเตอร์โกลบอลไทยแลนด์ 2016
มิสเตอร์โกลบอลไทยแลนด์ 2016 เป็นการประกวดมิสเตอร์โกลบอลไทยแลนด์ครั้งที่ 1 ซึ่งรอบตัดสินจัดการประกวดเมื่อวันที่ 26 มีนาคม พ.ศ. 2559 ณ เซ็นทรัลเฟสติวัล เชียงใหม่, จังหวัดเชียงใหม่ การประกวดมิสเตอร์โกลบอลไทยแลนด์ 2016 มีผู้เข้าร่วมการประกวดในรอบตัดสิน 16 คน ผู้ที่ชนะการประกวดจะได้เป็นตัวแทนประเทศไทยเข้าร่วมประกวดมิสเตอร์โกลบอล 2016 โดยธวัชชัย ใจคาร จากจังหวัดพะเยา เป็นผู้ครองตำแหน่งในปีนี้
วัดลาดสิงห์
วัดลาดสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านสระ อำเภอสามชุก จังหวัดสุพรรณบุรี ที่ดินตั้งวัดมีเนื้อที่ 35 ไร่
มิสเตอร์โกลบอลไทยแลนด์ 2016
ผู้เข้าประกวด
ผู้ที่ผ่านรอบคัดเลือกเข้าสู่รอบ 16 คนสุดท้ายของการประกวด มีรายชื่อดังต่อไปนี้:
วัดลาดสิงห์
เอกสารประวัติวัดที่จัดส่งกรมการศาสนาระบุว่า วัดลาดสิงห์ ตั้งเมื่อ พ.ศ. 2009 และได้รับพระราชทานวิสุงคามสีมา เมื่อ พ.ศ. 2494 มีเรื่องเล่าว่า บริเวณนี้คือที่พักทัพของสมเด็จพระนเรศวรมหาราชและสมเด็จพระเอกาทศรถ ก่อนออกสงครามยุทธหัตถีกับพม่า การทำสงครามยุทธหัตถีระหว่างอยุธยากับพม่า มีขึ้นในปี พ.ศ. 2135 ตรงกับเดือนยี่ วันจันทร์แรม 2 ค่ำ ปีมะโรง สถานที่ยังให้น้ำหนักระหว่างอำเภอดอนเจดีย์ สุพรรณบุรีและอำเภอพนมทวน จังหวัดกาญจนบุรี ทรงยุทธหัตถีมีชัยชนะพระมหาอุปราชาสิ้นพระชนม์ วันเดียวกันนี้ทรงทราบข่าวว่า พระสุพรรณกัลยา พระพี่นางในสมเด็จพระนเรศวรมหาราช ที่ถูกจับเป็นตัวประกันที่เมืองพม่านั้นถูกประหารชีวิตเสียแล้ว โดยพระเจ้านันทบุเรง จึงมีพระราชดำริของสมเด็จพระนเรศวรเพื่อถวายเป็นพระราชกุศลให้กับสมเด็จพระพี่นางสุพรรณกัลยา ภายหลังวัดได้สร้างพระบรมราชานุสาวรีย์ของสมเด็จพระนเรศวร พระสุพรรณกัลยา และสมเด็จพระเอกาทศรถ
อาคารเสนาสนะ ได้แก่ อุโบสถเป็นอุโบสถไม้ที่ผสมอิฐปูน สีสันสวยงามและมีอิฐล้อมอยู่รอบ ๆ อุโบสถ ด้านหน้ามีรูปปั้นลายสิงห์คู่ มีใบเสมาหินทรายอยู่ตามทิศต่าง ๆ แต่ส่วนใหญ่แตกหักมากเป็นใบเสมาเรียบไม่มีลวดลายด้านนอกสุดมีกำแพงแก้วก่อล้อมรอบมีทางเข้าเฉพาะด้านหน้า โดยเป็นกำแพงแก้วของเดิมที่ยังไม่ได้มีการบูรณะซ่อมแซม นอกจากนี้ทางด้านหลังอุโบสถ บริเวณภายนอกกำแพงแก้วมีเนินดินปนอิฐขนาดใหญ่ สันนิษฐานอาจเป็นเจดีย์ตั้งอยู่ แต่มีเพียงฐานล่างที่พังทลายจนไม่ทราบรูปทรง ด้านบนมีชิ้นส่วนพระพุทธรูปหินทรายขาว พระเพลา แตกหักวางกองอยู่ จากรูปแบบศิลปกรรมที่ปรากฏสันนิษฐานว่าเป็นงานศิลปะอยุธยา ด้านในเป็นที่ประดิษฐานของ หลวงพ่อดำ ซึ่งเป็นพระพุทธรูปศิลาแลง ปางสะดุ้งมาร (มารวิชัย) เกตุบัวตูม อายุประมาณ 500 ปี ศาลาการเปรียญ กว้าง 20 เมตร ยาว 40 เมตร หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2484 และกุฏิสงฆ์ จำนวน 5 หลัง
เพลย์สเตชัน 4
เพลย์สเตชัน 4 หรือ PS4 (PlayStation 4) เป็นเครื่องเล่นวิดีโอเกมตระกูลเพลย์สเตชันรุ่นที่ 4 ของบริษัทโซนี่คอมพิวเตอร์เอ็นเตอร์เทนเมนต์ เปิดตัวต่อจากเพลย์สเตชัน 3 ที่งานแถลงข่าวรอบสื่อมวลชนในวันที่ 20 กุมภาพันธ์ 2013 และเริ่มวางจำหน่ายในวันที่ 15 พฤศจิกายน 2013 ในทวีปอเมริกาเหนือ และต่อมาในวันที่ 29 พฤศจิกายน 2013 จึงวางจำหน่ายในยุโรปและออสเตรเลีย เพลย์สเตชัน 4 มีคู่แข่งที่สำคัญคือ Wii Uของนินเท็นโด และXbox Oneของไมโครซอฟท์ โซนี่ได้จำหน่ายเพลย์สเตชัน 4 ไปแล้วทั้งสิ้นกว่า 110 ล้านเครื่องทั่วโลก ณ เดือนพฤษภาคม 2020 เป็นเครื่องเล่นวีดีโอเกมยุคที่แปดที่ขายดีที่สุดแซงหน้านินเท็นโด 3DS
เพลย์สเตชัน 4
thumb|left|เพลย์สเตชัน 4 ในงาน E3 2013 เพลย์สเตชัน 4 มีระบบประมวลผลระดับเซลล์ที่ซับซ้อนกว่าเพลย์สเตชันรุ่นก่อน โดยหน่วยประมวลผลเร่ง AMD x86-64 ที่นำมาใช้นี้ เป็นที่คาดหวังว่าจะช่วยดึงดูดนักพัฒนาในวงกว้างมาช่วยพัฒนาระบบ นอกจากนี้ หน่วยประมวลผลกราฟิกส์ของเพลย์สเตชัน 4 สามารถคำนวณทศนิยมลอยได้ถึง 1.843 ล้านล้านคำสั่งต่อวินาที (1.843 เทระฟล็อปส์) โซนี่ถึงกับกล่าวต่อนิตยสาร Edge ว่า เพลย์สเตชัน 4 นั้นเป็น "เครื่องเล่นวีดีโอเกมที่ทรงพลังที่สุดในโลก" นอกจากนี้ นักพัฒนาเกมหลายคนยังออกมาระบุอีกว่า ความเร็วของเพลยสเตชัน 4 นั้น ทิ้งห่างเอ็กซ์บ็อกซ์วันอย่างไม่เห็นฝุ่น
เพลย์สเตชัน 4 สามารถเข้าถึงกิจกรรมและบริการออนไลน์ต่างๆได้ ผ่านทางเพลย์สเตชันแอป (PlayStation App) ที่ออกแบบมาเพื่อปรับปรุงการเล่นเกมผ่านอุปกรณ์พกพา ไอโอเอส และ แอนดรอยด์ และยังมีเพลย์สเตชันนาว (PlayStation Now) ที่เป็นการเล่นเกมผ่านฐานข้อมูลออนไลน์ (คลาวด์) โดยการสตรีมมิง นอกจากนี้ยังมีระบบ Remote Play ที่ทำให้ผู้เล่นสามารถเล่นเกมแบบไร้สายผ่านเครื่องเพลยสเตชัน 4 ของตนเองจากที่ไหนก็ได้ไม่ว่าในบ้านหรือนอกบ้านผ่านอุปกรณ์แสดงผลทุติยภูมิอย่าง เพลย์สเตชันวีต้า, โทรศัพท์สมาร์ทโฟน, แท็บเล็ตวินโดวส์และแมค หรือ โทรศัพท์ XPERIA ของโซนี่ที่เชื่อมต่ออินเทอร์เน็ตแล้ว
โซนี่ยังให้ความสำคัญกับการเล่นเกมผ่านสังคมออนไลน์ จอยควบคุมแบบใหม่มีปุ่ม "Share" อยู่ ทำให้สามารถจับภาพหรือวีดีโอบนจอขณะเล่นเกมได้ ผู้เล่นสามารถถ่ายทอดหรือรับชมการเล่นเกมผ่านการสตริมมิงแบบสดได้ นอกจากนี้ คุณลักษณะที่เรียกว่า Share Play ยังสามารถเชิญเพื่อนที่มีเพลย์สเตชัน 4 มาร่วมเล่นเกมด้วยกันได้ แม้ว่าเครื่องเพลย์สเตชันของเพื่อนจะไม่มีเกมเกมเดียวกันอยู่ในเครื่องก็ตาม และด้วยคุณลักษณะเหล่านี้เอง ทำให้ในปี 2014 เพลย์สเตชัน 4 กลายเป็นเครื่องเล่นเกมที่มียอดขายเป็นอันดับหนึ่งของโลก
เพลย์สเตชัน 4 มีราคาเปิดตัวที่ 399 ดอลลาร์สหรัฐ หรือตีเป็นเงินไทยประมาณ 12,500 บาท
เพลย์สเตชัน 4 สลิม
PlayStation 4 Slim ได้ถูกเปิดตัวเมื่อวันที่ 7 กุมภาพันธ์ ค.ศ. 2016 และเริ่มวางจำหน่ายเมื่อ 15 กันยายนในปีเดียวกัน รุ่นสลิมนี้มาแทนที่เพลย์สเตชัน 4 รุ่นเดิมซึ่งยุติสายการผลิต รุ่นสลิมนี้มีองค์ประกอบและคุณสมบัติภายในเหมือนกับรุ่นเดิมทุกอย่าง แต่รองรับมาตรฐาน WiFi มากขึ้น มีรูปร่างที่บางลงและมีน้ำหนักที่เบาลง และยังกินไฟน้อยกว่ารุ่นเดิม 35%
เพลย์สเตชัน 4 โปร
PlayStation 4 Pro ได้ถูกเปิดตัวเมื่อวันที่ 7 กุมภาพันธ์ ค.ศ. 2016 และเริ่มวางจำหน่ายเมื่อ 10 พฤศจิกายนในปีเดียวกัน มีหมายเลขโมเดลคือ CUH-7000 ซึ่งรุ่นโปรนี้เป็นรุ่นอัปเดตจากเพลย์สเตชัน 4 รุ่นเดิม โดยมี GPU ถึง 4.2 เทราฟล็อปซึ่งมากกว่ารุ่นเดิมถึง 128% และยังมีมี CPU ที่แรงกว่าเดิม ซึ่งคุณลักษณะที่แรงกว่าเดิมนี้ถูกออกแบบมาเพื่อให้สามารถเล่นเกมที่ความคมชัดระดับ 4K ได้ และยังช่วยให้เพลย์สเตชัน วีอาร์แสดงผลได้ดีขึ้นด้วย และที่พิเศษคือรุ่นโปรนี้ยังได้เพิ่มขนาดแรมสำรอง จาก 256MB เป็น 1GB สำหรับรันแอปพลิเคชันเบื้องหลัง ทำให้การสลับหน้าจอออกจากเกมไปยังแอพลิเคชันอื่นทำได้โดยไม่สะดุด
เกมทุกเกมที่เล่นได้ในเพลย์สเตชัน 4 รุ่นเดิมจะสามารถนำมาเล่นในรุ่นโปรได้ อย่างไรก็ตาม จะมีบางเกมที่ถูกพัฒนามาเพื่อการแสดงผลที่ดีกว่าเดิมในรุ่นโปรโดยเฉพาะ และแม้ว่ารุ่นโปรจะสามารถเล่นวีดีโอสตรีมมิงที่ความชัดระดับ 4K ได้ แต่ก็ไม่สามารถอ่านแผ่น Ultra HD Blu-ray ได้  นอกจากนี้ รุ่นโปรยังเป็นรุ่นเดียวที่สามารถใช้งาน Remote Play ที่ความคมชัดระดับ 1080p ได้ ในขณะที่รุ่นเดิมและสลิมทำได้สูงสุดแค่ 720p
กระบวนการเพลตแห้ง
กระบวนการเพลตแห้ง (dry plate process) เริ่มขึ้นเมื่อ ค.ศ. 1867 โดย B.J.Sayce และ W.B. Bojton ได้ร่วมคิดค้นวัตถุไวแสงและพบว่าเยื่อไวแสงโคโลเดียน โดยใช้ซิลเวอร์โบรไมด์และซิลเวอร์ไนเตรตฉาบบนแผ่นกระจกแล้วผึ่งให้แห้ง สามารถเก็บไว้ได้นาน ถ่ายเมื่อใดก็ได้ และในปี ค.ศ. 1867 มีบริษัท The Liverpool Dry Plate and Photohgraphic Company ผลิตเพลทแห้งออกจำหน่ายแต่ไม่ได้ความนิยมเท่าที่ควร เพราะใช้เวลานานกว่าเพลทเปียกถึง 3 เท่า เมื่อปี ค.ศ. 1871 Dr. Richard Leach Maddox ได้คิดค้นวัตถุไวแสงที่เป็นเจลลาตินขึ้น ชึ่งจากเดิมใช้โคโลเดียนข้อเสียคือ มีกลิ่นเหม็นของอีเธอร์ เจลลาตินมีลักษณะเป็นสารเหนียวใสไม่มีกลิ่น ได้จากการเคี่ยวกระดูกและหนังสัตว์ วิธีการคือเอาเจลลาติน มาแช่น้ำจนชุ่ม แล้วเติมสารแคดเมียมโบรไมด์ลง แล้วเติมสารละลายซิลเวอร์ไนเตรต ฉาบบนกระจกแล้วผึ่งให้แห้ง
เมื่อปี ค.ศ. 1878 Charles Bennet ได้ปรับปรุงการทำเพลทแห้งโดยนำเอาเพลทที่ฉาบมาล้างในขณะที่ยังหมาดอยู่ เพื่อล้างเกลือเงินที่อยู่ในอีมัลชันออกให้หมด เพราะถ้าทิ้งไว้เพลทอาจมีตำหนิ เบนเนทยังปรับปรุงเรื่องความไวแสงของเพลท และเบนเนทได้ทำเพลทแห้งแบบสำเร็จรูปออกมาจำหน่ายด้วย นับว่าช่วงนี่เป็นจุดเริ่มต้นการถ่ายภาพแบบทันสมัยที่สุด ความนิยมเพลตแห้งแบบเจลลาตินเพราะมีข้อดีคือ
แกเรท มักออลีย์
แกเรท เกรัลด์ มักออลีย์ ( เกิดวันที่ 5 ธันวาคม ค.ศ. 1979) เป็นอดีตนักฟุตบอลชาวไอร์แลนด์เหนือ เขาเล่นให้กับเรนเจอส์ในสกอตติชพรีเมียร์ชิปเป็นสโมสรสุดท้าย เขาเคยเล่นให้กับทีมชาตินอร์เทิร์นไอร์แลนด์ทั้งหมด 80 นัดในช่วง ค.ศ. 2005–2019
มักออลีย์เริ่มเล่นฟุตบอลอาชีพในไอร์แลนด์เหนือกับลินฟีลด์ ต่อมาก็ได้ไปเล่นให้กับบอลลีแคลร์คัมเรดส์, ครูแซเดอส์ และโคลเรน ก่อนที่จะย้ายไปลินคอล์นซิตีในอังกฤษในฤดูร้อนปี 2004 ซึ่งเขาทำผลงานได้ดีจนได้ย้ายไปเลสเตอร์ซิตี ต่อมาเขาย้ายไปอิปสวิชทาวน์ในเดือนมิถุนายน ค.ศ. 2008 และย้ายไปเวสต์บรอมมิชอัลเบียนในเดือนกรกฎาคม ค.ศ. 2011 มักออลีย์เคยได้รับรางวัลผู้เล่นแห่งปีของเวสต์บรอมมิชอัลเบียนในฤดูกาล 2012–13
เกียรติประวัติ
โคลเรน
รางวัลส่วนตัว
เครื่องราชอิสริยภรณ์
พระมหาราชครูอัษฎาจารย์ (ละเอียด รัตนพราหมณ์)
พระมหาราชครูอัษฎาจารย์ (ละเอียด รัตนพราหมณ์) (17 มีนาคม 2463 - 2 พฤษภาคม 2554)เป็นประธานพราหมณ์ในพระราชสำนัก และ เป็นผู้นำศาสนาฮินดูแห่งประเทศไทย โดยเขาสืบเชื้อสายมาจากพราหมณ์ในประเทศอินเดีย โดย บรรพบุรุษของเขาได้มาตั้งหลักถิ่นฐานในประเทศไทยเมื่อหลายร้อยปีก่อน โดยตั้งหลักอยู่แถว ภาคใต้ของประเทศไทย จังหวัดนครศรีธรรมราช และ อพยพมากรุงเทพสมัย รัชกาลที่ 5 พระมหาราชครูอัษฎาจารย์ มีหน้าที่ คือ เป็นผู้นำศาสนาฮินดูแห่งประเทศไทย และ ทำหน้าที่ดูแลองค์กรพราหมณ์-ฮินดู ได้แก่ เทวสถานโบสถ์พราหมณ์ สมาคมฮินดูสมาช และ สมาคมฮินดูธรรมสภา
ประวัติ
พระครูอัษฎาจารย์ (ละเอียด รัตนพราหมณ์) ได้รับการโปรดเกล้าฯ เลื่อนฐานันดรศักดิ์จากพระครูอัษฎาจารย์ เป็นพระมหาราชครูอัษฎาจารย์ เมื่อปี พ.ศ. 2542 เนื่องในพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542
ด้านชีวิตครอบครัว สมรสกับนางทองคำ สกุลเดิม เมฆลอย มีบุตร-ธิดา รวม 6 คน
ท่านถึงแก่กรรมด้วยโรคชรา เมื่อวันที่ 2 พฤษภาคม 2554 สิริอายุ 92 ปี โดยวันที่ 1 เมษายน 2555 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งทรงดำรงพระอิสริยยศที่ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพ พระมหาราชครูอัษฎาจารย์ ณ เมรุวัดธาตุทอง เขตวัฒนา กรุงเทพมหานคร
ไวโมโซ
ไวโมโซ (Vaimoso) เป็นหมู่บ้านบนเกาะอูโปลูในประเทศซามัว ซึ่งอยู่ใกล้กับอาปีอา เมืองหลวงของประเทศ หมู่บ้านนี้อยู่ในเขตอำเภอเลือกตั้งตูอามาซากา ในสำมะโน ค.ศ. 2006 หมู่บ้านนี้มีประชากร 1,976 คน
ธงขาวแดงขาว
ธงขาวแดงขาว (Бела-чырвона-белы сцяг) เป็นธงประวัติศาสตร์ของประเทศเบลารุส ถูกใช้โดยสาธารณรัฐประชาชนเบลารุสใน ค.ศ. 1918 ก่อนที่เบลารุสตะวันตกจะถูกสาธารณรัฐโปแลนด์ที่ 2 เข้ายึดครองและเบลารุสวันออกจะกลายเป็นสาธารณรัฐโซเวียต จากนั้นถูกใช้โดยขบวนการชาติเบลารุสในเบลารุสตะวันตก ตามมาด้วยการใช้อย่างไม่เป็นทางการอย่างแพร่หลายระหว่างการยึดครองเบลารุสของเยอรมนีในสงครามโลกครั้งที่สองระหว่าง ค.ศ. 1942 ถึง ค.ศ. 1944 และอีกครั้งหลังจากได้รับเอกราชใน ค.ศ. 1991 จนกระทั่งมีการลงประชามติใน ค.ศ. 1995
กลุ่มฝ่ายค้านยังคงใช้ธงนี้ต่อไป แม้ว่าการแสดงธงนี้ในเบลารุสจะถูกจำกัดโดยรัฐบาลเบลารุส ซึ่งอ้างว่ามีความเชื่อมโยงกับความร่วมมือของนาซีเนื่องจากการใช้โดยผู้สมรู้ร่วมคิดชาวเบลารุสในช่วงสงครามโลกครั้งที่สอง ธงขาวแดงขาวถูกนำมาใช้ในการประท้วงต่อต้านรัฐบาล ล่าสุดที่มีการใช้คือการประท้วงในประเทศเมื่อ ค.ศ. 2020–2021 และโดยชาวเบลารุสพลัดถิ่น
การสร้างธง
การออกแบบธงที่ใช้ระหว่างวันที่ 19 กันยายน ค.ศ. 1991 ถึงวันที่ 5 มิถุนายน ค.ศ. 1995 เดิมคิดโดยสาธารณรัฐประชาธิปไตยเบลารุส (มีนาคมถึงธันวาคม ค.ศ. 1918) บุคคลแรกเริ่มที่อยู่เบื้องหลังการออกแบบธงนี้เชื่อกันว่าคือ Klawdziy Duzh-Dushewski ก่อน ค.ศ. 1917 และการออกแบบนี้เป็นที่รู้จักในภาษาเบลารุสว่า byel-chyrvona-byely s'tsyah (Бел-чырвона-белы сьцяг; แปลตรงตัว "ธงขาวแดงขาว") มีการใช้สีแดงและสีขาวแบบดั้งเดิมในตราแผ่นดินของลิทัวเนีย (Пагоня) ตราประจำรัฐของแกรนด์ดัชชีลิทัวเนียและเครือจักรภพโปแลนด์–ลิทัวเนีย ซึ่งทั้งสองอย่างนี้รวมดินแดนที่กลายมาเป็นประเทศเบลารุสในปัจจุบัน มีอีกหลายทฤษฎีที่อธิบายที่มาของธง ทฤษฎีหนึ่งพูดถึงการพาดพิงถึงชื่อประเทศรูทีเนียขาว
มาร์กุส เกลาดิอุส มาร์แก็ลลุส
มาร์กุส เกลาดิอุส มาร์แก็ลลุส (Marcvs Clavdivs Marcellvs; ประมาณ 268-208 ปีก่อนคริสต์ศักราช) เป็นผู้ที่ได้รับเลือกให้เป็นกงสุลแห่งสาธารณรัฐโรมันถึงห้าสมัย เป็นผู้นำทางการทหารคนสำคัญของโรมันระหว่างสงครามกอล (225 ปีก่อนคริสต์ศักราช) และสงครามพิวนิกครั้งที่สอง มาร์แก็ลลุสได้รับสปอลิอาออปีมา ซึ่งเป็นรางวัลทรงเกียรติที่สุดที่นายพลโรมันคนหนึ่งที่จะได้รับ หลังจากการสังหารผู้นำทางการทหารและกษัตริย์ชาวกอลวีรีโดมารุสในการต่อสู้แบบประชิดตัวในยุทธการที่กลัสติดิอูง (222 ปีก่อนคริสต์ศักราช) นอกจากนี้ เขายังเป็นที่รู้จักจากการพิชิตเมืองปราการซีรากูซาระหว่างการล้อมอันยืดเยื้อ ซึ่งอาร์คิมีดีส นักประดิษฐ์ผู้โด่งดัง ถูกสังหารระหว่างการรบ มาร์กุส เกลาดิอุส มาร์แก็ลลุสเสียชีวิตในการรบเมื่อ 208 ปีก่อนคริสต์ศักราช เหลือไว้เพียงมรดกของการพิชิตทางทหารและตำนานที่ได้รับการรื้อฟื้นขึ้นใหม่ของสปอลิอาออปีมา
ชีวิตช่วงต้น : นายทหารที่มีชื่อเสียงและนักการเมือง
ประวัติชีวิตช่วงต้นของมาร์กุส เกลาดิอุส มาร์แก็ลลุสเป็นที่ทราบกันเพียงเล็กน้อยเนื่องจากข้อมูลชีวประวัติส่วนใหญ่ของเขานั้นเกี่ยวข้องกับการสงครามมากกว่า ประวัติชีวิตของมาร์แก็ลลุสที่สมบูรณ์ที่สุดนั้นเขียนขึ้นโดยพลูทาร์ก นักประวัติศาสตร์โรมัน ผลงานของพลูทาร์กที่ได้รับการรวบรวมขึ้น ซึ่งมีชื่อว่า ชีวิตของมาร์แก็ลลุส นั้น มุ่งความสนใจไปยังการทำสงครามและชีวิตการเมืองของมาร์แก็ลลุสมากกว่าจะเป็นชีวประวัติตัวเต็ม จากการสันนิษฐานตามชื่อผลงาน พลูทาร์กได้ให้ข้อมูลบางอย่างเกี่ยวกับวัยเยาว์ของมาร์แก็ลลุส วันเกิดที่แท้จริงของเขานั้นไม่เป็นที่ทราบ กระนั้นนักวิชาการก็มั่นใจว่าเขาจะต้องเกิดก่อน 268 ปีก่อนคริสต์ศักราช เนื่องจากเขาได้รับตำแหน่งกงสุลโรมันครั้งที่ห้าและครั้งสุดท้ายเมื่อ 208 ปีก่อนคริสต์ศักราช หลังจากที่เขามีอายุได้ 60 ปี มาร์แก็ลลุสเป็นคนแรกในครอบครัวที่ได้ชื่อสกุลมาร์แก็ลลุส ถึงแม้ว่าบันทึกวงศ์ตระกูลของสายครอบครัวของเขานั้นจะสามารถสืบย้อนไปได้จนถึง 331 ปีก่อนคริสต์ศักราช ตามบันทึกของพลูทาร์ก มาร์แก็ลลุสเป็นนักสู้ที่มีทักษะในวัยเยาว์และถูกเลี้ยงดูขึ้นมาเพื่อมารับราชการทหาร การศึกษาโดยทั่วไปของมาร์แก็ลลุสนั้นอาจขาดไป ในวัยเยาว์ มาร์แก็ลลุสมีชื่อเสียงขึ้นมาอย่างรวดเร็วในฐานะนักรบที่ทะเยอทะยาน เป็นที่รู้จักกันดีในทักษะการสู้ประชิดตัว เขายังเป็นที่รู้จักกันว่าช่วยชีวิตออตากิลิอุส (พี่ชายหรือน้องชายของเขา) เมื่อทั้งสองถูกล้อมโดยทหารข้าศึกในอิตาลี